钦定古今图书集成/明伦汇编/闺媛典/第265卷 > 林大节妻吴氏〈黄氏附〉
## 钦定古今图书集成/明伦汇编/闺媛典/第265卷 > 林大节妻吴氏〈黄氏附〉

按《沙县志》：“吴氏，林大节妻。方逾笄，夫亡，矢志守节，足
不逾阃。姑病，刲股和药祷天，愿减己算以益姑寿。姑
死复苏，晨昏纺绩，课二子如严师。年六十七卒。子云
志为岁贡生，云才为诸生。其孙光扆妻黄氏年十六
于归。光扆殁，黄年二十三，哀痛不食，誓以死殉。姑止
之曰：‘孤儿无托，吾子殁不殁，其在汝’！乃就食。家贫，姑”
媳相持，哭声尝不绝于户内。未几，避兵双峰。姑老而
病黄，日夜侍汤药，不理鬓发者三月。年六十九卒。